EkBass/fiwiki-20250220-pages-articles huggingface dataset:
Hiutalepallokala

Hiutalepallokala (Ephippion guttifer) on meressä elävä pallokala. Se on sukunsa ainoa laji. == Ulkonäkö ja koko == E. guttifer kasvaa jopa 80 cm pitkäksi. Se on hopeanharmaa, valkopilkkuinen ja pienten nystermien peitossa. == Levinneisyys ja elinympäristö == E. guttifer elää Atlantin itäosassa, Gibraltarilla ja Välimeren kaikkein läntisimmässä osassa. Sen levinneisyysalue jatkuu pitkin Afrikan länsirannikkoa etelään Angolaan asti. Se on yleinen estuaarien, merenlahtien ja laguunien laji, jota on tavattu myös avomeren trooliasemilla. == Ravinto == E. guttifer syö taskurapuja ja nilviäisiä. == Lähteet == Luokka:Pallokalat
Sabri Jaballah

Sabri Jaballah (, s. 28. kesäkuuta 1973transfermarkt Viitattu 26.4.2009 ) on tunisialainen entinen jalkapalloilija, pelipaikaltaan puolustaja. ==Maajoukkueura== Jaballah edusti Tunisiaa yksissä MM-kisoissa, vuonna 1998. Sitä ennen hän oli myös vuoden 1996 kesäolympialaisissa. Yhteensä Jaballah pelasi 17 maaottelua joissa hän teki yhden maalin. ==Saavutukset== ===Seurajoukkueissa=== * Tunisian cup: 1998, 2000 ===Maajoukkueessa=== * Afrikan–mestaruuskilpailut ** Hopeaa: 1996 ==Lähteet== Luokka:Tunisialaiset jalkapalloilijat Luokka:Vuonna 1973 syntyneet Luokka:Elävät henkilöt
Cherry Juice

Cherry Juice (チェリージュース) on Haruka Fukushiman tekemä neliosainen mangasarja. Alun perin se ilmestyi tytöille suunnatussa Nakayosi-lehdessä vuosina 2004 - 2006. Se on Fukushiman pääteos. Suomeksi sen on julkaissut Egmont Kustannus vuonna 2008. Päähenkilöt Minami ja Otome ovat olleet sisarpuolia viisi vuotta. Heidän isoäitinsä on toipumassa leikkauksesta ja täten asuu heidän luonaan Otomen huoneessa. Tämän vuoksi on Otomen jaettava huone veljensä kanssa. He ovat jakaneet huoneen puoliksi ja erottaneet osat toisistaan katossa riippuvalla lakanalla. Otomelle on varattu Minamin sänky ja Minami itse nukkuu toisella puolella huonetta futonilla. Tämä johtaa usein siihen, että Otome tippuu sängystään puolialastomana ja yksinollessaan he tutkivat toistensa tavaroita.Pian myöhemmin poika nimeltään Amane suutelee Otomea ja he alkavat seurustella. Tämä saa Minamin ajattelemaan omia tunteitaan ja pakottaa hänet tiedostamaan, että hän saattaakin tuntea Otomea kohtaan enemmänkin, kuin vain veljellisiä tunteita. Minamin käydessä kamppailua tunteistaan, alkaa myös Otome tuntea samoin. == Aiheesta muualla == * Otto Sinisalo: Tähtisadetta ja sisarrakkautta . Lumo 29.4.2008. Luokka:Mangasarjat Luokka:Shōjo Luokka:Komedia-anime ja -manga Luokka:Romanttinen anime ja manga Luokka:Draama-anime ja -manga Luokka:2000-luvun anime ja manga
Wajdi Jabbari

Wajdi Jabbari (, s. 23. heinäkuuta 1991) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Club Africainia. ==Ura== Jabbarista tuli kautta aikain nuorin pelaaja kaudella 2007–2008, joka on pelannut Tunisian pääsarjassa. Kauden aikana hän onnistui maalinteossa kahdesti, joista toinen syntyi rangaistuspotkulla. Kaudella 2008–2009 Jabbari onnistui maalinteossa neljästi ja on herättänyt huomiota eurooppalaisissa seuroissa, kuten Le Havre AC, jossa hän kävi kuuden päivän testissä huhtikuun alussa 2009. Viikkoja myöhemmin Jabbari matkusti Saksaan, Borussia Dortmundiin, jossa hän sai kolmen päivän koeajan.Wajdi Jabbari Being Tested By Borussia Dortmund Goal.com 26.4.2009 Viitattu 26.4.2009 Heinäkuussa 2011 Jabbari siirtyi Club Africainiin.Nour Hadhria officiellement au CABizertin Kawarji 27.7.2011 Viitattu 27.7.2011 ==Lähteet== * Wajdi Jabbari Kawarji.comissa ===Viitteet=== Luokka:Tunisialaiset jalkapalloilijat Luokka:Vuonna 1991 syntyneet Luokka:Elävät henkilöt
Piikkipallokala

Piikkipallokala (Tylerius spinosissimus) on syvällä meressä elävä pallokala. Se on sukunsa ainoa laji. == Ulkonäkö ja koko == Tylerius spinosissimus jää noin 12 cm pitkäksi. Se on päältä vihertävä, alta vaaleanharmaa ja pienten nystermien peitossa. == Levinneisyys ja elinympäristö == Tylerius spinosissimus elää indopasifisella merialueella 250–435 metrin syvyydessä. == Lähteet == Luokka:Pallokalat
Bob Keeshan

Robert James "Bob" Keeshan (27. kesäkuuta 1927 Long Island, New York- 23\. tammikuuta 2004) oli yhdysvaltalainen näyttelijä, joka muistetaan erityisesti Captain Kangaroon roolista samannimisessä television lastenohjelmassa, jota esitettiin Yhdysvalloissa 1955-1984. Jo sitä ennen hän oli tullut tunnetuksi Clarabell-klownina 1947-1952 esitetyssä lastenohjelmassa The Howdy Doody Show. Bob Keeshan on saanut tähden Hollywood Walk of Famelle ja hän sai Peabody- palkinnon kolmesti. ==Lähteet== Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1927 syntyneet Luokka:Vuonna 2004 kuolleet
Tetractenos

Tetractenos on pallokalojen suku, johon kuuluu ainakin kaksi lajia. Niitä tavataan Indopasifisella merialueella. Ne ovat molemmat vaalean hiekanruskeita, selkäpuolelta tummemmanruskeiden pilkkujen peitossa. Tetractenos hamiltoni -lajin pilkut ovat pienemmät ja sen iho on nystermien peitossa; Tetractenos glaber -laji on sileämpi ja suuripilkkuisempi.Common Toadfish Australian Museum Online == Lajit == * Kudospallokala (Tetractenos glaber) (Fréminville, 1813) * Tetractenos hamiltoni (Richardson, 1846) == Lähteet == Luokka:Pallokalat
Hero of the Day

Hero of the Day on amerikkalaisen heavy metal -yhtye Metallican kappale albumilta Load. Kappale julkaistiin albumin toisena singlenä, ja siitä tehtiin myös musiikkivideo. Yhtye ei ole soittanut kappaletta konserteissaan sitten vuoden 1999.Metlists - Hero of the Day. Kappale kertoo siitä, kuinka ihmiset etsivät sankareita mediasta, vaikka useimmiten oikeat sankarit löytyvät heidän jokapäiväisestä elämästään. == Singlet == CD Single 1 # # # # CD Single 2 # # # #Mouldy (Hero of the Day Early Demo) CD Single 3 # # == Kokoonpano == * James Hetfield – laulu, rytmikitara * Kirk Hammett – soolokitara * Jason Newsted – bassokitara, taustalaulu * Lars Ulrich – rummut == Lähteet == == Aiheesta muualla == * Discogs Luokka:Vuoden 1996 kappaleet Luokka:Metallican kappaleet
St. Olaf (Minnesota)

St. Olaf on kaupunkikunta Minnesotan osavaltiossa, USA:ssa. St. Olaf kuuluu Otter Tailin piirikuntaan. Vuoden 2000 väestönlaskennan mukaan siellä asui arviolta 340 ihmistä. Samannimistä kaupunkikuntaa käytettiin 1980-luvulla tulleessa Tyttökullat-sarjassa Rose Nylundin kotikaupunkina. ==Maantiede== St. Olafin kaupunkikunnan alue on 93,4 km². Siitä 83,6 km² on maa-aluetta ja 9,7 km² vesistöjä. == Lähteet == * Luokka:Minnesotan kaupungit
Suodenniemen vaakuna

Suodenniemen kunnanvaakuna on saanut aiheensa alueen metsätaloudesta. Sahakoro ja tukinuitossa käytetyt uittohaan terät viittaavat molemmat metsänhoitoon ja metsätalouden tuotteisiin. Vaakunan on suunnitellut Olof Eriksson, ja se vahvistettiin käyttöön 24. lokakuuta 1955. Vaakunan selitys on ”sahakoroisesti sini-hopeahalkoisessa kilvessä kaksi paaluittaista uittohaan terää selätysten vuorovärisinä”. Vaakuna muuttui epäviralliseksi kotiseutuvaakunaksi 2007, kun Suodenniemen kunta yhdistyi Vammalan kaupunkiin. Vuonna 2009 perustettu Suodenniemi-Seura ry otti samana vuonna vaakunan omaksi tunnuksekseen. == Lähteet == * == Aiheesta muualla == * Suodenniemen vaakuna arkistolaitoksen heraldisessa tietokannassa * Suodenniemen vaakunan vahvistamiseen liittyvät asiakirjat arkistolaitoksen digitaaliarkistossa * Suodenniemi-Seura ry:n kotisivut Luokka:Suomen entisten kuntien vaakunat vaakuna
Javichthys kailolae

Javichthys kailolae on meressä elävä pallokala. Se on sukunsa ainoa laji. J. kailolae elää Intian valtameressä Jaavan, Indonesian ja Balin salmen lähivesillä 60–70 metrin syvyydessä. == Lähteet == Luokka:Pallokalat
Outi Condit

Outi Condit (s. 15. huhtikuuta 1977 Savonlinna) on suomalainen näyttelijä. Condit opiskeli Tampereen yliopiston näyttelijäntyön laitoksella vuosina 2000–2004 valmistuen teatteritaiteen maisteriksi. Ennen opintojaan Tampereen yliopistossa hän opiskeli Lahden kansanopiston teatterilinjalla 1998–1999 sekä Stadian teatteri-ilmaisunohjaajan koulutusohjelmassa 1999–2000. Vuonna 2015 Condit aloitti teatteritaiteen tohtoriopinnot Teatterikorkeakoulussa. Condit oli kiinnitettynä Turun kaupunginteatterissa 2004–2010. Hänen tunnetuin roolinsa teatterissa lienee Dollyn rooli Andri Žoldakin ohjaamassa Anna Kareninassa. Condit on ollut Todellisuuden tutkimuskeskus -kollektiivin jäsen vuodesta 2023. ==Filmografia== *Pieni kuolema, 1997, lyhytelokuva *Operaatio Interheil, 2001 *Kaverille ei jätetä – Aino, 2003 *Rikospoliisi Maria Kallio – Niina Kuusinen, 2003 *Domois - Kotiinpaluu – 2005 *Mogadishu Avenue – savolaiskaunotar, 2006 *Puolustuksen puheenvuoro – Tiina Parkkonen, 2009 *Salatut elämät – Kiia Hyvönen, 2011 *Nymfit – Rose, 2014 *Sorjonen – hoitaja, 2019 *Harjunpää – lääkäri, 2022 == Lähteet == ==Aiheesta muualla== * Outi Conditin verkkosivut * Conditin teatterirooleja Ilona-esitystietokannassa * * Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Jaana Järvinen

Jaana Marjatta Tulikki Järvinen () oli suomalainen näyttelijä. Hän aloitti Turun kaupunginteatterin näyttelijänä vuonna 1985. Teatteri­töiden lisäksi hän teki useita televisio- ja elokuvarooleja. Järvinen palkittiin parhaan naissivuosan Jussilla elo­kuvasta Haaveiden kehä (2002). == Ura == Hän kävi Teatteri­korkea­koulun vuosina 1979–1982. Sen jälkeen hän oli kiinnitettynä Oulun kaupunginteatteriin (1982–1983) ja Lappeenrannan kaupunginteatteriin (1983–1985). == Yksityiselämä == Järvinen oli naimisissa näyttelijä Dick Holmströmin kanssa ja heillä on kaksi aikuista poikaa. Jaana Järvinen on haudattu Turun hautausmaalle. == Filmografia == Elokuvat Elokuvat Elokuvat Vuosi Nimi Rooli 1981 Läpi­murto katsoja teatteri­esityksessä 1982 Piikki 1983 Minä, siili ja trumpetti Jaana 1988 Punainen ruukku Laura 1990 Huojuva talo Toini Helio, o.s. Horni 1993 Niin korkea taivas Amelia Earhart 2000 Levottomat Helena 2002 Haaveiden kehä Hilkka 2005 Tyttö sinä olet tähti kuoron­johtaja 2006 Riisuttu mies Jaana 2011 Enon opetukset Sarin äiti 2011 Vares – Pahan suudelma yli­opiston vastaan­otto­virkailija Televisio Televisio Televisio Vuosi Sarja Rooli 1993 Hyvien ihmisten kylä Emilia Toppari 1996–1998 Elämän suola Anita Kunkainen 2012 Tehdas Irma == Lähteet == == Aiheesta muualla == * Järvinen Jaana Turun Kaupunginteatteri * Jaana Järvinen (muisto­kirjoitus) Helsingin Sanomat Luokka:Suomalaiset elokuvanäyttelijät Luokka:Suomalaiset teatterinäyttelijät Luokka:Jussi-palkinnon saajat Luokka:Vuonna 1956 syntyneet Luokka:Vuonna 2012 kuolleet
Ahola (Järvenpää)

Ahola (aik. Vårbacka) oli Juhani Ahon ja hänen puolisonsa Venny Soldan- Brofeldtin asunto Järvenpäässä noin kahden kilometrin päässä kaupungin nykyisestä keskustasta. Perimätiedon mukaan talo rakennettiin 1860-luvulla F. A. Ehrströmin (1801-1850) leskelle. Rakennus kuului Järvenpään kartanolle. Aho ja Soldan-Brofeldt muuttivat taloon vuonna 1897 vuokrattuaan sen Järvenpään kartanolta. He asuivat siellä vuokralla vuoteen 1911 asti, jona aikana Aho kirjoitti muun muassa Juhan sekä osan Lastuja-kokoelmistaan. Ahola oli alkujaan yksikerroksinen, mutta siihen lisättiin myöhemmin, 1920-luvulla, toinen kerros. Ahojen jälkeen taloon muutti kuvanveistäjä Yrjö Liipola. Kartanon talousvaikeuksien vuoksi valtio osti nykyisen opistoalueen ja perusti sinne kotitalousoppilaitoksen. Aholasta tuli sittemmin opettajien asuntola ja kartanoon lisättiin toinen kerros. Talo oli tyhjillään noin 1970-luvun lopulta alkaen, kunnes se remontoitiin 1990-luvulla nykyiseen asuun. Rakennuksen alakerrassa on esillä Ahon ja Soldan-Brofeldtin elämäntyöstä kertova näyttely, jonne pääsee yleisö kesäaikoina tutustumaan. Aholan lähiympäristössä sijaitsevat myös myöhemmin rakennetut Jean Sibeliuksen Ainola sekä Eero Järnefeltin Suviranta. Nämä olivat osa Tuusulan taideyhteisöä. == Katso myös == * Tuusulanjärven taiteilijayhteisö == Lähteet == == Aiheesta muualla == * Ahola Järvenpään kaupungin sivuilla Luokka:Järvenpään historia Luokka:Järvenpään museot Luokka:Suomen kotimuseot Luokka:Lepola (Järvenpää) Luokka:Suomen 1800-luvulla rakennetut rakennukset ja rakennelmat
Wedding Crashers

Wedding Crashers on vuonna 2006 perustettu suomalainen indie rock -yhtye, joka sai mainetta voittamalla vuonna 2009 sekä Alkupiste- että Ääni ja vimma -kilpailut. Samana vuonna Rumba ja YleX valitsivat yhtyeen myös ”Tulevaisuuden tusina” -äänestyksessä tulevan vuoden kahdentoista kiinnostavimman yhtyeen joukkoon kuudennelle sijalle. Wedding Crashers perustettiin vuonna 2006 Vaskivuoren lukiossa. Yhtyeellä on kuitenkin tapana antaa ristiriitaisia tietoja syntyhistoriastaan. Yhtyeen esikoisalbumi This Is What You Wanted ilmestyi 28. syyskuuta 2011. Julkaisijana Univeral Music Finland. == Jäsenet == *Esa Pottonen – kitara, laulu *Oskari Halsti – basso, laulu *Aapo Niininen – rummut == Lähteet == ==Aiheesta muualla== * Yhtyeen kotisivut * Luokka:Suomalaiset indie rock -yhtyeet
Luxemburg kesäolympialaisissa 1936

Luxemburg osallistui Berliinin kesäolympialaisiin 1936 49 urheilijan joukkueella. Mitaleille asti luxemburgilaiset eivät kuitenkaan yltäneet. Luxemburg oli jättänyt vuoden 1932 kesä- ja talviolympialaiset väliin, joten maa palasi olympianäyttämölle kahdeksan vuoden tauon jälkeen. == Joukkue == Miehet Urheilumuoto Urheilija Laji Sijoitus Yleisurheilu François Mersch 100 m alkueränsä neljäs, karsiutui pituushyppy tulos 7,15 m, karsiutui loppukilpailusta Jean Krombach 400 m aika 50,4, karsiutui Pierre Hemmer 800 m alkuerässään 1.56,3, karsiutui 1 500 m karsiutui alkuerissä Charles Stein 800 m karsiutui alkuerissä 1 500 m karsiutui alkuerissä Michel Medinger sr 5 000 m karsiutui alkuerissä Jean Wagner kiekonheitto tulos 44,00 m, karsiutui loppukilpailusta == Lähteet == * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Peru kesäolympialaisissa 1936

Peru osallistui olympialaisiin ensimmäisen kerran virallisesti Berliinin kesäolympialaisissa 1936. Maan joukkue koostui 40 urheilijasta, mutta mitaleille asti he eivät yltäneet. == Lähteet == * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Lonomia

Lonomia on Etelä- ja Keski-Amerikassa esiintyvä 26 lajista muodostuva perhossuku. Suvun perhosten toukat ovat äärimmäisen myrkyllisiä. Aikuiset perhoset ovat keskikokoisia yöperhosia, jotka muistuttavat kuolleita lehtiä. Kaikilla lajeilla siipien väri vaihtelee ruskean eri sävyissä ja sekä etu- että takasiipien poikki kulkee selvästi erottuva vyö. Muiden Saturniidae- heimon perhosten tapaan aikuisen yksilön suuosat ovat surkastuneet, eikä se syö enää mitään. Aikuisten perhosten ainoa tehtävä onkin paritella ja munia. Lonomia-toukkien pintaa peittää tiheä karvoitus. Monilla lajeilla karvat ovat puumaisesti haaroittuneet. Karvat sisältävät pienen määrän myrkkyä, joka on äärimmäisen voimakas antikoagulantti. Erityisesti eteläisessä Brasiliassa ja Uruguayssa esiintyvän Lonomia obliquan tuottama myrkky lienee luonnossa esiintyvistä myrkyistä voimakkain. Myrkky estää veren hyytymisen ja myöhemmin tapahtuva punasolujen hajoaminen aiheuttaa hemolyyttisen anemian. Toukkien kosketuksesta syntyvää myrkytystilaa pystytään hoitamaan tehokkaasti seerumilla. Hoidosta huolimatta myrkytys saattaa kuitenkin johtaa kuolemaan, jolloin kuolinsyy on äkillinen useiden elinten, erityisesti munuaisten, toiminnan loppuminen.Caterpillar-induced bleeding syndrome in a returning traveller, Cmaj.caAcute renal failure provoked by toxin from caterpillars of the species Lonomia obliqua, Science DirectReproductive parameters of Lonomia obliqua, Scielo.bra case of hemolysis resulting from contact with a lonomia caterpillar in southern brazil, Ajtmh.org L. obliquan myrkyn LD50-arvoa ei ole kyetty määrittämään, mutta 1,7 % myrkytyksen saaneista ihmisistä kuolee. Luku on samaa luokkaa kalkkarokäärmeiden puremien kanssa (1,8 %), vaikka perhostoukan karvoissa oleva myrkkymäärä on mitätön käärmeenpuremassa saatuun myrkkymäärään verrattuna. == Lähteet == == Aiheesta muualla == *Saturniidae World: Lonomia Luokka:Riikinkukkokehrääjät
Kuivaniemen kirkko

Kuivaniemen kirkko on Iin seurakunnan kirkko Kuivaniemen kirkonkylässä Pohjois-Pohjanmaalla. Vuonna 1872 valmistuneessa, tyyliltään uusgoottilaisessa länsitornillisessa pitkäkirkossa on noin 500 istumapaikkaa. == Historia == Nykyinen kirkko on Kuivaniemen toinen kirkko. Jaakko Suonperän rakentama ensimmäinen kirkko valmistui 1762. 1800-luvun puolivälissä vanhan kirkon todettiin käyneen liian pieneksi ja sen paloturvallisuutta pidettiin puutteellisena, minkä vuoksi aloitettiin uuden kirkkorakennuksen suunnittelu. Uuden kirkon suunnitelmat teki Yleisten rakennusten ylihallituksen intendentti Ernst Lohrmann vuonna 1852. Kirkko valmistui kuitenkin vasta Lohrmannin kuoleman jälkeen 1872. Vanha kirkko myytiin huutokaupalla Kemiin 1876. Vanhan kirkon esineistöstä on uudessa kirkossa nähtävillä muun muassa kattokruunu ja messukasukka. Esineistöä on siirretty myös Kuivaniemen kotiseutumuseoon. Kuivaniemen kirkon alttaritaulun Jeesus tyynnyttää myrskyn on maalannut paikkakuntalainen taiteilija Iivari Halttu 1941. Alkuperäinen alttaritaulu – seinään maalattu risti, jonka keskellä on ruusu – on uuden taulun takana. Kirkossa on myös kaksi Mikael Toppeliuksen maalausta vuodelta 1800. == Lähteet == == Aiheesta muualla == * Luokka:Ernst Lohrmannin suunnittelemat rakennukset Luokka:Iin rakennukset ja rakennelmat Luokka:Pohjois-Pohjanmaan kirkkorakennukset Luokka:Suomen puiset pitkäkirkot Kirkko Luokka:Suomen 1870-luvulla rakennetut kirkot
Chile kesäolympialaisissa 1936

Chile osallistui Berliinin kesäolympialaisiin 1936 40 urheilijan joukkueella. Mitaleille asti chileläiset eivät kuitenkaan yltäneet. Edellisen kerran Chile oli kilpaillut olympiatasolla vuoden 1928 kesäolympialaisissa. == Lähteet == * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Kristiina Halttu

Seija Kristiina Halttu (s. 7. kesäkuuta 1963 Kuivaniemi) on suomalainen näyttelijä. Hänet on kiinnitetty Suomen Kansallisteatteriin. Teatteritöiden lisäksi hän on tehnyt lukuisia televisio- ja elokuvarooleja sekä antanut äänensä moniin piirroselokuviin. Halttu on poroja ja ravihevosia pitäneen tilallisen esikoistytär, jolla on kolme pikkuveljeä. Halttu kirjoitti ylioppilaaksi 1982 ja aloitti luokanopettajaopinnot Lapin korkeakoulussa. Kuorotyttönä ollut Halttu opiskeli lisäksi klassista laulua, mutta halusi jotain lisää opettajaopintojen oheen ja lähti opiskelukaverin houkuttelemana Lapin. ylioppilasteatterin pääsykokeisiin, joissa pärjäsi.https://omaaikalehti.fi/kristiina-halttu-minun-ei-tarvitse-enaa- todistella-osaamistani/ Halttu siirtyi opiskelemaan Teatterikorkeakouluun ja valmistui teatteritaiteen maisteriksi 1993. Työuransa hän aloitti Lahden kaupunginteatterin näyttelijänä 1993–1994 ja oli sen jälkeen pitkään freelance-näyttelijä, kunnes vuonna 2005 aloitti Suomen Kansallisteatterin näyttelijänä. Halttu on naimisissa muusikko Tero Klingin kanssa. == Filmografia == Elokuvat Elokuvat Elokuvat Vuosi Elokuva Rooli 1991 Vääpeli Körmy ja vetenalaiset vehkeet 1993 Mateli - säkeitä runonlaulajan elämästä Mateli Kuivalatar 1997 Tumma ja hehkuva veri Manta-vainaa 1997 Kadonnut näky Hanna Raste 1997 Kypärä Paula 1998 Poika ja ilves Helena Torvinen, eläinten hoitaja 1999 Pikkusisar 2004 Onnellisten laiva 2006 Kirkkaalta taivaalta Pirjo 2006 Saippuaprinssi Reija / Seija 2007 Suden vuosi Sarin äiti 2008 Tummien perhosten koti Irene 2009 Kielletty hedelmä murrevalmentaja 2010 Sisko tahtoisin jäädä Tuula 2018 Kaikki oikein Veikkauksen työntekijä Televisioelokuvat Televisioelokuvat Televisioelokuvat Vuosi Elokuva Rooli 1987 Kujanjuoksu Televisiosarjat Televisiosarjat Televisiosarjat Vuosi Sarja Rooli 1994 Milkshake hoitajatar 1995 Samppanjaa ja vaahtokarkkeja Nina Simonen 1996 Pimeän hehku Annu Nurminen 1998 Isänmaan toivot Tarja 1998–1999 Klubi Niina Routavuori-Karilo 2000 Kaverille ei jätetä Sanna Kajo 2001 Ou nou! Suvi Kurkela 2003 Kuumia aaltoja Hannun ex-vaimo 2003 Kivi ja Kilpi Marja Kallas 2005 Kylmäverisesti sinun Pirjo Rantakari 2008 Suojelijat kansanedustaja 2008 Kymenlaakson laulu Karin 2010–2012 Kotikatu Maj-Britt Talvela 2015 Ihon alla Elisabeth Ahlqvist 2016–2019 Sorjonen Taina Henttunen 2017 Presidentti Camilla Bergholm 2018 Ex-onnelliset Maiju 2018 Syke Hellevi Mäntynen 2022 Hymyä! Essi Renvall Sininen enkeli Margaretha ”Muru” Goldstein Lähde filmografialle: === Ääninäyttelijänä === == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1963 syntyneet Luokka:Elävät henkilöt
Luettelo Donkey Kong -pelisarjan hahmoista

Tämä on luettelo Donkey Kong -pelisarjassa esiintyvistä hahmoista. == Hyvät hahmot == * Donkey Kong, lihaksikas gorilla. Pelisarjan päähahmo. * Diddy Kong, pieni apina. Donkeyn paras ystävä. * Cranky Kong, Donkey Kongin isoisä. Alkuperäinen Donkey Kong. Antaa hahmoille hyviä neuvoja. * Funky Kong, Donkeyn hyvä ystävä, joka harrastaa surffailua ja pyörittää lentopalvelua. * Candy Kong, Donkeyn tyttöystävä. * Wrinkly Kong, Donkeyn isoäiti. * Dixie Kong, Diddy Kongin tyttöystävä, jonka tunnistaa hyvin hänen suuresta letistään. * Kiddy Kong, Dixien serkku. Esiintyy pelissä Donkey Kong Country 3: Dixie Kong’s Double Trouble!. * Tiny Kong, Dixien pikkusisko, joka käyttää samankaltaista hiustyyliä. * Lanky Kong, oranki, jolla on kyky venyttää käsiään. * Chunky Kong, Kiddy Kongin lihaksikas, mutta pelokas isoveli. * Rambi, voimakas sarvikuono. * Enguarde, sininen miekkakala. * Squawks, vihreä papukaija, joka osaa sylkeä pähkinöitä. == Kelmit == * Kuningas K. Rool, Donkey Kongin arkkivihollinen ja Kremling-vihollisten kuningas. Hänen tavoitteensa on varastaa Kongien kultaiset banaanit. Pelisarjan päävastus. * Kritter, yleisiä vihollisia. Heidän värinsä vaihtelee paljon. * Klump, Kremling-vihollisten kenraali. * Krusha, lihaksikas, mutta vähäjärkinen kätyri. * Klap Trap, pieni, mutta terävähampainen krokotiili. * Krunch, viholliset, jotka muistuttavat krittereitä. * Muut Kremling-krokotiilit. * Zinger, suuria ampiaisia. Yleisiä vihollisia. * Gnawty, majavia, myös yleisiä vihollisia. Niidenkin värit vaihtelevat paljon. * Flitter, iso sininen sudenkorento. * Neek, harmaa rotta. Neekin pahempi muoto on nimeltään Sneek. * Necky, korppikotka. Luokka:Luettelot videopelihahmoista
Ligue Professionnelle 1 -kausi 2008–2009

Ligue Professionnelle 1 -kausi 2008–2009 oli Tunisian jalkapallon pääsarjan 54. kausi. Kausi alkoi 9. elokuuta 2008 ja päättyi 13. toukokuuta 2009. Hallitsevana mestarina kaudelle lähti Club Africain. Edellisellä kaudella pudonneiden Stade Gabèsienin ja ES Zarzisin tilalle nousivat ES Hammam-Sousse ja AS Kasserine. Mestaruuden voitti Espérance sarjan viimeisellä kierroksella voitettuaan kolmantena sarjassa olleen ES Sahelin maalein 4-1. Mestaruus oli joukkueelle historian 22:nen. Toiseksi tullut hallitseva mestari Club Africain pelasi tasapelin sarjan viimeiseksi jääneen Jendouba Sportin kanssa ja sijoittui toiseksi. Maalikuninkuuden voitti nigerialainen Michael Eneramo 18 maalilla. ==Sarjataulukko== Sijoitus Joukkue Pisteet Ottelut Voitot Tasapelit Häviöt Maalisuhde Huomio 1 Espérance 60 26 18 6 2 50–21 CAF Mestarien liiga 2 Club Africain 57 26 16 9 1 39–14 CAF Mestarien liiga 3 ES Sahel 53 26 15 8 3 48–17 Afrikan Confederation Cup 4 CS Sfaxien 43 26 11 10 5 33–24 Afrikan Confederation Cup 5 US Monastir 35 26 9 8 9 23–24 6 Stade Tunisien 34 26 9 7 10 30–31 7 CS Hammam-Lif 30 26 8 6 12 28–43 8 ES Hammam-Sousse 26 26 4 14 8 20–26 9 CA Bizertin 26 26 5 11 10 15–25 10 Olympique de Béja 25 26 6 7 13 13–24 11 EGS Gafsa 25 26 4 13 9 18–33 12 AS Kasserine 24 26 5 9 12 16–26 13 AS Marsa 22 26 4 10 12 14–24 Putoaminen 14 Jendouba Sport 21 26 3 12 11 11–26 Putoaminen ==Jaetut CAF-paikat== * Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen. * Neljänneksi sijoittunut CS Sfaxien pelaa ensi kaudella Afrikan Confederation Cupissa, Arabian Mestarien liigan peruunnuttua. * Viidenneksi sijoittuneen US Monastirin oli määrä pelata ensi kaudella Arabian Mestarien liigassa, mutta turnaus peruttiin. ==Putoajat ja nousijat== * Sarjan kaksi viimeistä joukkuetta AS Marsa ja Jendouba Sport putoavat Ligue Professionnelle 2:een. * Tilalle nousevat Ligue Professionnelle 2:sta ES Zarzis ja Stade Gabésien. ==Maalipörssi== Sijoitus Pelaaja Joukkue Maalit Rangaistuspotkut 1\. Michael Eneramo Espérance 18 5 2\. Sadat Bukari ES Sahel 10 3\. Wissem Ben Yahia Club Africain 9 5 \- Ammar Jemal ES Sahel 9 5 5\. Saber Khlifa CS Hammam-Lif 8 1 6\. Jmail Khmir Stade Tunisien 7 \- Aymen Ayari US Monastir 7 1 \- Oussama Darragi Espérance 7 Luokka:Ligue Professionnelle 1 -kaudet Luokka:Jalkapallosarjojen kausi 2008–2009/2009
Jarmo Koivunen

Jarmo Koivunen (s. 21. toukokuuta 1950 Turku) on suomalainen entinen jääkiekkoilija. Hän pelasi hyökkääjänä Turun Palloseurassa ja HIFK:ssa.Jääkiekkokirja 2007–2008, s.305 Hän sai SM-liigakaudella 1976–1977 rehdeimmän pelaajan palkinnon. Koivunen pelasi SM-sarjassa ja SM-liigassa vuosina 1966–1979 yhteensä 286 ottelua, joissa hänen tehopisteensä olivat 87 + 94 = 181 ja jäähymääränsä 68 minuuttia. SM-liigan pudotuspeleissä hän pelasi 20 ottelua, joissa tehopisteitä kertyi 4 + 4 = 8 ja jäähyminuutteja 8. Hän voitti Suomen-mestaruuden HIFK:n joukkueessa vuonna 1974Jääkiekkokirja 2007–2008, s. 181 ja TPS:n joukkueessa vuonna 1976Jääkiekkokirja 2007–2008, s. 182 sekä saavutti lisäksi kolme SM-hopeaa ja kaksi SM-pronssia. Koivunen pelasi Suomen maajoukkueessa kolme maaottelua, joissa hän teki yhteensä kaksi maalia ja sai kolme syöttöpistettä.Jääkiekkokirja 2007–2008, s. 225 == Lähteet == * ===Viitteet=== Luokka:Suomalaiset jääkiekkoilijat Luokka:Raimo Kilpiö -palkinnon voittajat Luokka:Vuonna 1950 syntyneet Luokka:Elävät henkilöt
Brasilia kesäolympialaisissa 1936

Brasilia osallistui Berliinin kesäolympialaisiin 1936 94 urheilijan joukkueella. Brasilialaiset osallistuivat kymmeneen eri urheilumuotoon, mutta mitaleille asti he eivät yltäneet. Brasilialaisten parhaimpia saavutuksia olivat viidennet sijat ammunnassa, yleisurheilussa ja uinnissa. == Joukkue == === Yleisurheilu === Sílvio Magalhães Padilha — 400 m aitajuoksu. Loppukilpailun viides. * Padilha toimi myös Brasilian joukkueen lipunkantajana olympialaisten avajaisissa. Hänestä tuli myöhemmin Brasilian olympiakomitean puheenjohtaja. === Koripallo === * Brasilian koripallomaajoukkue oli lopputuloksissa yhdeksäs. ** Ottelut: 24-17 , 18-23 , 32-14 , 29-33 === Ammunta === * José Salvador Trindade — 50 m vapaapienoiskivääri, makuu. Lopputuloksissa viides. === Uinti === * João Havelange (myöhemmin FIFA:n puheenjohtaja) — miesten 1 500 m vapaauinti. Lopputuloksissa viides. * Piedade Coutinho — naisten 400 m vapaauinti. Lopputuloksissa viides. Naisten 100 m vapaauinnissa välieriin. * Maria Lenk — naisten 200 m rintauinti, selviytyi välieriin. Lenk ui näissä olympialaisissa ensimmäisenä ihmisenä maailmassa perhosuintia virallisessa kilpailussa. == Lähteet == * Kesäolympialaisten 1936 virallinen raportti * Kesäolympialaisissa 1936 Luokka:Valtiot kesäolympialaisissa 1936
Bulgaria kesäolympialaisissa 1936

Bulgaria osallistui Berliinin kesäolympialaisiin 1936 24 urheilijan joukkueella. Mitaleille asti maan edustajat eivät kuitenkaan yltäneet. Bulgaria oli jättänyt edelliset, Los Angelesin 1932 kesäolympialaiset väliin korkeiden matkakustannuksien vuoksi. == Lähteet == * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Monaco kesäolympialaisissa 1936

Monaco osallistui Berliinin kesäolympialaisiin 1936 kuuden miesurheilijan joukkueella. Kaikki monacolaiset osallistuivat ammuntaan. Parhaiten menestyi M. Ravarino, joka ampui 50 m vapaapienoiskiväärissä makuulta sijalle 36. Mitalisijat jäivät siis ruhtinaskunnan edustajien ulottumattomiin. Monaco oli jättänyt edelliset, Los Angelesin 1932 kesäolympialaiset väliin. ==Joukkue== Miehet Urheilumuoto Urheilija Laji Sijoitus Huomioita Ammunta M. Ravarino 50 m vapaapienoiskivääri, makuu 36. 25 m olympiapistooli – karsiutui loppukilpailusta R. Abel 50 m vapaapienoiskivääri, makuu 57. 25 m olympiapistooli – karsiutui loppukilpailusta P. Marsan 50 m vapaapienoiskivääri, makuu 65. H. Schultz 50 m pistooli 38. 25 m olympiapistooli – karsiutui loppukilpailusta L. Briano 50 m pistooli 41. F. Bonafede 50 m pistooli 43. ==Lähteet== *Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Juanfran

Juanfran on nimestä Juan Francisco johdettu lempinimi. Se voi viitata seuraaviin henkilöihin: * Juan Francisco García García (s. 1976), espanjalainen jalkapalloilija * Juan Francisco Moreno Fuertes (s. 1987), espanjalainen jalkapalloilija * Juan Francisco Torres Belén (s. 1985), espanjalainen jalkapalloilija.
Potentiaalikuoppa

Potentiaalikuoppa on kuoppamainen alue, joka ympäröi potentiaalienergian paikallista minimiä. Potentiaalikuoppaan joutunut energia on jäänyt vangiksi kuoppaan eikä se voi muuntua toiseksi energian muodoksi. Potentiaalikuopasta voi päästä pois, jos systeemiin on tuotu riittävästi ulkopuolelta energiaa siten, että energia ylittää potentiaalikuopan seinämien korkeuden määrittelemän energian. Kvanttimekaniikassa potentiaalikuoppaan joutunut hiukkanen voi päästä kuopasta pois ilman, että sille tuodaan ulkopuolelta lisää energiaa. Tällöin hiukkanen tunneloituu kuopan läpi. Gravitaatiokin on eräänlainen potentiaalikuoppa, jossa potentiaalienergian paikallinen minimi tulkitaan gravitaatiota aiheuttavan massan keskipisteeseen. == Lähteet == Luokka:Kvanttimekaniikka
Roxana Crisólogo

Roxana Crisólogo Correa (s. 1966 Lima) on Suomessa asuva perulainen runoilija, kulttuurituottaja ja kääntäjä. Crisólogo on opiskellut kirjallisuutta ja tiedotusoppia Limassa Universidad Nacional Mayor de San Marcosissa, sekä oikeustiedettä Universidad Nacional Federico Villarrealissa sekä Helsingin yliopistossa ja erikoistunut kansainväliseen oikeuteen. Crisólogo on toiminut Red por la Democratización Global (NIGD) -järjestössä Limassa demokratisoitumisen puolesta ja naisiin kohdistuvaa väkivaltaa vastaan. Crisólogo on julkaissut kuusi runokokoelmaa: Abajo sobre el cielo (Alhaalla taivaan yllä), Animal del camino (Matkaeläin), Ludy D, Trenes (Junat), Kauneus (La belleza) ja Dónde dejar tanto ruido. Crisólogon runoja on käännetty usealle kielelle. Un jour je m´en irai sans rien emporter kokoaa yhteen valikoiman hänen ranskaksi käännettyjä runojaan. Sotto sopra il cielo on Seri Editoren julkaisema italiaksi käännetty antologia hänen runoistaan. Lisäksi on tehty saksankielinen kokoelma Eisbrecher. Crisólogo perusti vuonna 2013 monikielisen kirjallisuusprojektin ”Sivuvalo Platform”, joka edisti Koneen Säätiön kolmivuotisella tuella edisti Suomessa asuvien, maahanmuuttajataustaisten runoilijoiden ja kirjailijoiden työtä ja näkyvyyttä. Crisólogo edusti Suomea koordinaattorina NolitchX Nordic Literatures in Change and Exchange -kirjallisuusprojektissa, jonka tavoitteena on edistää maahanmuuttajakielillä työskentelevien kirjailijoiden verkostoitumista Pohjoismaiden alueella. Crisólogo toimii Sivuvalon varakoordinaattorina. Koneen Säätiö on myöntänyt kahden vuoden (2023-2024) apurahan Sivuvalo Platformille. Crisólogon runous käsittelee niitä valtasuhteita, joita post- kapitalistisen ajan arki tuottaa. Hänen runoutensa uudelleenkirjoittaa historiaa ja antaa äänen niille, joilta se on perinteisesti viety. Tätä voidaan pitää runouden dekolonisaationa, joka tuottaa uutta kansallisepiikkaa uusin sankarein. Roxanan runoudessa identiteetti on konfliktien kenttä: hän tutkii siirtymää kohti monikansallista identiteettiä sisäisten ja ulkoisten muuttokokemuksien kautta. == Lähteet == == Aiheesta muualla == * * * * Luokka:Runoilijat Luokka:Vuonna 1966 syntyneet Luokka:Elävät henkilöt
Diasetoksiskirpenoli

Diasetoksiskirpenoli (3-hydroksi-4,15-diasetoksi-12,13-epoksitrikotek-9-eeni) on voimakas sienimyrkky, joka kuuluu rakenteensa perusteella trikotekeeneihin. Sitä tuottavat tietyt Fusarium-kannat kuten Fusarium sambucinum. Biologisesti aktiivinen yhdiste on myrkyllinen useille sienille, kasveille sekä nisäkässoluviljelmille. Diasetoksiskirpenoli on eräs tärkeimmistä maataloustuotteita myrkyttävistä trikotekeeneistä, minkä vuoksi se saattaa muodostua vaaraksi myös ihmisen terveydelle.Diasetoksiskirpenolin myrkyllisyys Diasetoksiskirpenolin kemiallinen kaava on C19H26O7, moolimassa 366.41 g/mol ja CAS-numero 2270-40-8. ==Lähteet== == Aiheesta muualla == *Sigma-Aldrich: Diacetoxyscirpenol from Fusarium sambucinum *PubChem: Diacetoxyscirpenol *Human Metabolome Database (HMDB): Diacetoxyscirpenol *Toxin and Toxin Target Database (T3DB): Diacetoxyscirpenol *KEGG: Diacetoxyscirpenol Luokka:Homemyrkyt Luokka:Mikrobitoksiinit Luokka:Trikotekeenit
Swazimaa olympialaisissa

Sija Yhteensä \- 0 0 0 0 Swazimaa osallistui olympialaisiin ensimmäisen kerran Münchenin kesäolympialaisissa 1972. Seuraavat kahdet kesäolympialaiset maa jätti väliin, mutta palasi Los Angelesin kesäolympialaisiin 1984, ja on sen jälkeen osallistunut jokaisiin kesäolympialaisiin. Talviolympialaisiin maa on osallistunut kerran, Albertvillessä 1992, kun Keith Fraser osallistui suurpujotteluun ja supersuurpujotteluun. Olympiamitaleille Swazimaan edustajat eivät ole yltäneet. == Swazimaan mitalit kesäolympialaisissa == Vuosi Kulta Hopea Pronssi Yhteensä 1972 0 0 0 0 1976-1980 - - - - 1984 0 0 0 0 1988 0 0 0 0 1992 0 0 0 0 1996 0 0 0 0 2000 0 0 0 0 2004 0 0 0 0 2008 0 0 0 0 2012 0 0 0 0 2016 0 0 0 0 2021 0 0 0 0 == Swazimaan mitalit talviolympialaisissa == Vuosi Kulta Hopea Pronssi Yhteensä 1992 0 0 0 0 == Aiheesta muualla == * Swazimaan olympiakomitea olympic.org:issa *
Henri Bienvenu

Henri Bienvenu Ntsama (s. 5. heinäkuuta 1988) on kamerunilainen jalkapalloilija, pelipaikaltaan hyökkääjä. Hän edustaa Sveitsin pääsarjassa pelaavaa Young Boysia. ==Ura== Bienvenu aloitti jalkapalloilun kotimaassaan Kamerunissa vuonna 1999 Brasseries du Camerounin junioriseurassa, josta hän siirtyi kaudella 2003–2004 Cotonsport Garouaan. Muutama vuosi myöhemmin Bienvenu siirtyi Tunisiaan CA Bizertinin riveihin, jossa hän nousi tunnetuksi kaudella 2007–2008 tehtyään 7 maalia Bizertinille. Tämä herätti kiinnostusta muissa Tunisian suurseuroissa ja hän siirtyi kesken kauden tammikuussa 2008 Espéranceen.Transfermarkt Viitattu 26.4.2009 Kauden päätteeksi Bienvenu juhli Tunisian cupin voittoa ja sijoittui jaetulle toiselle sijalle Tunisian pääsarjan maalitilastossa. 22\. tammikuuta 2010 Bienvenu siirtyi 3-vuoden sopimuksella sveitsiläiseen Young Boysiin.Cameroonian forward Henri Bienvenu joins Young boys 22.1.2010 africansoccerunion.com 25.1.2010 ==Saavutukset== * Arabian Mestarien liiga: 2009 * Tunisian liigamestaruus: 2009 * Tunisian cup: 2008 ==Lähteet== ==Aiheesta muualla== *Henri Bienvenu Kawarji.comissa *Henri Bienvenu Worldfootball.netissä Luokka:Kamerunilaiset jalkapalloilijat Luokka:Vuonna 1988 syntyneet Luokka:Elävät henkilöt
Satratoksiinit

Satratoksiinit ovat Stachybotrys chartarum -sienen tuottamia mykotoksiineja, jotka kuuluvat makrosyklisiin trikotekeeneihin. Edellä mainitun sienen tuottamiin satratoksiineihin kuuluu useita yhdisteitä, muun muassa: satratoksiini G (C29H36O10, CAS 53126-63-9), satratoksiini H (C29H36O9, CAS 53126-64-0) ja satratoksiini F (C29H34O10, CAS 73513-01-6) sekä isosatratoksiinit G ja F.Tutkimus Stachybotrys chartarumin tuottamista toksiineista ==Lähteet== == Aiheesta muualla == *The Comparative Toxicogenomics Database (CTD): Satratoxin G *The Comparative Toxicogenomics Database (CTD): Satratoxin H *PubChem: Satratoxin G *PubChem: Satratoxin H Luokka:Mikrobitoksiinit Luokka:Homemyrkyt Luokka:Trikotekeenit
Pääskysenpesäkeitto

Pääskysenpesäkeitto (yksink.: 燕窝/perint: 燕窩) on kiinalaiseen ruokakulttuuriin kuuluva keitto. Ruoalla uskotaan olevan kaikenlaisia myönteisiä vaikutuksia ruoansulatukseen, sukupuoliseen kyvykkyyteen ja yleiseen terveydentilaan liittyen. Ruoka valmistetaan lähinnä kahden lajin, tutkasalangaanin (Aerodramus maximus) ja jaavansalangaanin (Aerodramus fuciphagus), pesistä. Näiden lajien uroslinnut rakentavat pesimäaikanaan noin kuukaudessa pesän kuivuneesta syljestään luolan seinään. Jaavansalangaanin valkoinen pesä on lähes pelkkää sylkeä, kun taas tutkasalangaani sekoittaa sylkeen muita aineita. Pesiä on perinteisesti kerätty Borneon Gomantongin ja Niahin luolista, mutta 1990-luvulla on alettu rakentaa rakennuksia lintujen pesimistarkoitusta varten. Pesät myydään lähinnä Hongkongiin, joka on pesien maailmankaupan keskus, vaikka suurin osa myynnistä meneekin Manner-Kiinaan. == Lähteet == Luokka:Kiinalainen keittiö Luokka:Keitot
Evidentialismi

Evidentialismi on uskonnonfilosofiassa fideismin vastakohta, eli usko siihen, että uskonnolliset väitteet tulisi voida perustella evidenssillä eli todisteilla.Teologia: Johdatus tutkimukseen. Petri Luomanen (toim.), Edita 2007. Evidentialismi jaetaan yleensä kahteen haaraan, vahvaan ja heikkoon evidentialismiin. Vahva evidentialismi uskoo, että kaikki uskonnolliset väitteet tulisi voida todistaa, kun taas heikko evidentialismi uskoo, että vain osa väitteistä tulisi voida perustella ja osa perustuu pelkkään uskoon. Heikossa evidentialismissa uskonnollisia uskomusjärjestelmiä voidaan kritisoida ja arvioida rationaalisesti, vaikka niitä ei ole mahdollista todistaa tyhjentävällä tavalla. Ylläolevan voi problematisoida huomauttamalla siitä, että sana "todistaa" on moniselitteinen. Ajatteleehan vaikkapa raamattu-uskova todistavansa asiat juuri niin, että kun Raamattu on Jumalan puhe, riittävä todistus on jonkin väitteen esiintyminen Raamatussa. Todistaminen yleensäkin on todistamista jo uskottuun vetoamalla. Näin todistaminen yhdelle on todistamattomuutta toiselle, sillä kaikkien kokemusten kokonaisuus ja heidän uskomansa asiat eivät ole samat mielivaltaisella ajan hetkellä. Ainoa yleispätevä tekijä todistamisen vetoomusperustana, joka on kaikille maailmassa eläville ihmisille yhteinen, ovat lapsuuden kokemukset, tai laajemmin yleensä kokemukset jotka kuka tahansa voi päivittäin havainnoida ympärillään - siis arkielämä tuskineen, iloineen, muotoineen ja syy- seuraussuhteineen. Tavallaan siis koko aiemmin eletty elämämme on todistelun lähtökohtana, etenkin silloin kun se operoi viisaasti ja tehoavasti. Ajan myötähän vasta syntyy se laajeeneva elämänpiiri, muistot, joihin vetoaminen niiden uskotulta osalta voi toimia aidoksi koetun todistamisen lähtökohtamateriaalina. Raamattu-uskonkin voidaan täten katsoa kokijansa tapauksessa toimivan oikeutettuna vetoomusperustana todisteluissa. Portti raamattu-uskoon on uskonkokemus, jossa jonkin raamatunkohdan uskominen ensin tapahtuu koko aiemman elämän muodostaman materiaalin toimiessa tuon kohdan hyväksi, sen vahvistavana muistisisältönä. Tästä seuraa mainitun teoksen laajempi siirtyminen luotettavien elämyskokonaisuuksien karsinaan ihmismielessä. Voidaan ajatella että kuvattu tapahtumaketju on periaatteessa katkoton, vaikka käytännössä syntyvä mielikuva näyttäisi siirtävän ihmisen laadullisesti uuteen tilanteeseen. Raamattu on vastedes luotettujen listalla. Tämä avaa kokonaisen uuden - Raamatun sisältämän - väitejärjestelmän uskon kohteena. Näin ollen käsite "evidentialismi" voi johtaa harhaan, jos se esitetään Raamattu-uskoisuuden vastakohtana. Perusteltu syy-seurausjatkumo ihmisen todellisuuskäsityksen siirtymisestä "tilasta A tilaan B" (jota edellä kuvattiin) voi johtaa myös Raamatun omien väitteiden tiedollisesti oikeutettuun valta-asemaan ihmismielessä. == Lähteet == Luokka:Uskonnonfilosofian aiheet
Best of Solo Albums

Best of Solo Albums on vuonna 1979 julkaistu kokoelma-albumi, joka sisältää Kiss-yhtyeen jäsenten syyskuussa 1978 julkaistujen sooloalbumien parhaita paloja. Albumista on valtiosta riippuen useita eri versioita niin albumin nimen kuin kappalelistankin suhteen. Yhtyeen kotimaassa Yhdysvalloissa sitä ei kuitenkaan julkaistu ollenkaan. Albumia ei myöskään ole koskaan julkaistu CD- formaatissa. ==Kappaleet== ===Länsi-Saksan versio=== A-puoli #Ace Frehley: #Gene Simmons: #Gene Simmons: #Ace Frehley: #Ace Frehley: #Peter Criss: B-puoli # * Gene Simmons: #Paul Stanley: #Paul Stanley: #Peter Criss: #Peter Criss: #Paul Stanley: ===Australian versio=== A-puoli #Paul Stanley: #Paul Stanley: #Paul Stanley: #Peter Criss: #Peter Criss: #Peter Criss: B-puoli # * Ace Frehley: #Ace Frehley: #Ace Frehley: #Gene Simmons: #Gene Simmons: #Gene Simmons: == Lähteet == == Aiheesta muualla == * Luokka:Vuoden 1979 kokoelma-albumit Luokka:Kissin kokoelma-albumit
Dariusz Brzozowski

Dariusz "Daray" Brzozowski (s. 30. tammikuuta 1980 Nowy Dwór Mazowiecki, Masovian voivodikunta, Puola) on puolalainen metallimuusikko. Hän toiminut rumpalina useissa yhtyeissä kuten Vader, Neolithic, Pyorrhoea ja Vesania. Daray yhdessä bändin toisen kitaristin Maurycy Stefanowiczin kanssa erosi Vaderista ja nykyään Dariusz toimii myös Dimmu Borgirin rumpalina. ==Diskografia== Vesania * * * * * * * Vader * * * * * * * * Black River * * * Pyorrhoea * * Neolithic * Masachist * Faust * Sunwheel * Hunter * Anastazja Arysta * The 5 Ocean Dimmu Borgir * Luokka:Vuonna 1980 syntyneet Luokka:Puolalaiset metallimusiikin rumpalit Luokka:Vaderin jäsenet Luokka:Elävät henkilöt
Trikodermiini

Trikodermiini on homemyrkky, joka kuuluu trikotekeenien ryhmään. Sitä on havaittu muodostuvan Trichoderma viride ja Stachybotrys chartarum -sienten aineenvaihduntatuotteena. Sieni on yleinen kosteusvaurioituneiden rakennusten homelaji.Maininta Kansanterveys-lehdessä ==Lähteet== == Aiheesta muualla == *Terveysportti: Trikodermiini *PubChem: Trichodermin *Trichodermin *KEGG: Trichodermin Luokka:Mikrobitoksiinit Luokka:Homemyrkyt Luokka:Trikotekeenit
Arabian Mestarien liiga

Arabian Mestarien liiga (Arab Champions League, ) on jalkapallokilpailu eri arabimaailman korkeimpien sarjatasojen parhaimmille joukkueille. == Historia == Turnausta pelattiin ensi kerran vuonna 1982, jolloin se tunnettiin nimellä Arabian seurajoukkueiden mestarien cup. Turnausta pelattiin aina vuoteen 2001 asti, jonka jälkeen se sai muutoksen yhdistyessään Arabian Cup-voittajien cupin kanssa. Turnauksen nimeksi tuli Prince Faysal bin Fahad turnaus arabian seurajoukkueille ja sitä pelattiin vuosina 2002 ja 2003. Vuodesta 2004 lähtien turnaus on tunnettu nykyisellä nimellään Arabian Mestarien liigana. Sarjaan pääsevät arabimaailman pääsarjojen kaksi parasta seuraa. Kuitenkin Afrikan maista kaksi parasta seuraa selviytyvät Afrikan Mestarien liigaan, jonka myötä sarjan kolmanneksi ja neljänneksi sijoittuneet seurat edustavat Afrikkaa. Turnaukseen pääsevät myös kotimaan cupin voittaneet, sekä turnauksen virallisen sponsorin ART:n valitsemat seurat, jotta kaikki 32 paikkaa täyttyvät. == Mestaruudet == === Joukkueittain === Joukkue Mestaruudet Mestaruusvuosi Al Rasheed 3 1985, 1986, 1987 Espérance 3 1993, 2009, 2017 Al- Ettifaq 2 1984, 1988 Al-Hilal 2 1994, 1995 Al-Shabab 2 1992, 1999 CS Sfaxien 2 2000, 2004 ES Sétif 2 2007, 2008 Al-Shorta 1 1982 Wydad Casablanca 1 1989 Al- Ahli 1 1996 Club Africain 1 1997 WA Tlemcen 1 1998 Al-Sadd 1 2001 Al-Ahli 1 2002 Zamalek 1 2003 Al-Ittihad 1 2005 Raja Casablanca 1 2006 USM Alger 1 2013 == Lähteet == * RSSSF.com Luokka:Jalkapallon seurajoukkuekilpailut
Seskviterpeenit

Seskviterpeenit kuuluvat terpeenien luokkaan. Niitä tunnetaan yli 9 000 eri yhdistettä, joten ne ovat terpenoideista kaikkein monimuotoisin ryhmä. Seskviterpeenin rakenteen tunnusmerkki on sen sisältämät kolme isopreeniyksikköä. Seskviterpeenejä tuottavat useat kasvit sekä jotkut homeet. Seskviterpeenit voivat olla avoketjuisia tai syklisiä hiilivetyjä, alkoholeja tai ketoneja. Eräs seskviterpeenien luokka on trikotekeenit.Tietoa terpeeneistä, MTT:n julkaisuja == Seskviterpeeneja == *Abskissihappo *Artemisiniinit *Farnesoli *Gossypoli *Matrisiini *Santoniini *Trikotekeenit ==Lähteet== == Aiheesta muualla == *Medical Subject Headings (MeSH): Sesquiterpenes *Sesquiterpenes Luokka:Terpeenit
Maantierosvo

Maantierosvo on rikollinen, joka anastaa maantiellä liikkuvilta ihmisiltä omaisuutta tai rahaa. Maantierosvot käyttivät usein rikoksessaan apuna väkivaltaa tai sillä uhkaamista. Maantierosvous oli esimodernina aikana yleistä, mutta 1700-luvun jälkeen rikollisuuden laji on vähentynyt. Nykyään kehittyneissä maissa maantierosvousta ei juuri esiinny. Maantierosvot liikkuivat joko ratsastaen tai jalan. Jalan liikkuvat rosvot (engl. footpad) olivat tyypillisesti osa ainakin jollain tapaa organisoitunutta ryhmää. Usein he kohdistivat ryöstönsä jalan kulkeviin uhreihin, ja he saattoivat käyttää ryöstönsä tukena rajuakin väkivaltaa. Hevosella liikkuvat maantierosvot (engl. highwayman) toimivat useammin yksin tai pieninä ryhminä, ja hyökkäsivät myös kärryillä tai ratsastaen liikkuvien uhrien kimppuun. Hevosella liikkuvat rosvot luottivat jalan riikkuvia rosvojoukkoja useammin uhkauksen voimaan, jolloin rikoksen uhrin tappaminen ei ollut välttämätöntä. Maantierosvous oli yleistä esimodernina aikana. 1700-luvun loppupuolelta alkaen maantierosvous alkoi kuitenkin vähenemään. Syinä tähän on ainakin se, että maanteitä valvovien viranomaisten määrä lisääntyi, maantierosvoja majoittaville majataloille alettiin asettamaan sanktioita, kaupungistuminen johti asumattomien maantieosuuksien harvenemiseen ja pankkijärjestelmän kehittyminen vähensi matkalaisten tarvetta kuljettaa käteistä rahaa. Maantierosvous (Qat' al-Tariq) on islamissa yksi vakavimmista rikoksista, ja se on Koraanissa määrätyn rangaistuksen (hudud) alainen. Rangaistus on mestaus tai ristiinnaulitseminen jos ryöstöön liittyy murha ja käsien tai jalkojen amputaatio ilman sitä. ==Katso myös== *Merirosvous *Nurmijärven rosvot *Ryövärinkuopan luonnonsuojelualue *Virttaankangas == Lähteet == Luokka:Ryöstöt luokka:Henkirikokset es:Bandolero
Maksu

Maksu voi tarkoittaa seuraavia: * maksu, suoritus * veronluonteinen maksu, joka tarkoittaa valtiolle maksettavaa, veron kaltaista velvoitetta
Farewell to Saints

__NOTOC__ Farewell to Saints on heavy metal -yhtye Winterbornin toinen studioalbumi. Sen julkaisi Japanissa levy-yhtiö Marquee-Avalon 19. marraskuuta 2008. Euroopan julkaisu lykkääntyi huomattavasti, ja albumin julkaisikin Massacre Records vasta 2. toukokuuta 2009. ==Kappaleet== # # # # # # # # # # # == Kokoonpano == * Antti Hokkala – kitara * Pasi Kauppinen – basso * Jukka Hänninen – kosketinsoittimet, taustalaulu * Lauri Bexar – rummut (10) * Rami Heikkilä – rummut (1-9, 11) == Arvostelut == * Imperiumi: 7+/10 * Noise.fi: Noise.fi: Levyarvio * Soundi: * V2.fi: V2.fi: Levyarvio == Lähteet == == Aiheesta muualla == * Winterbornin virallinen sivusto * * Luokka:Vuoden 2008 albumit Luokka:Winterbornin albumit
Ernst Engel

Ernst Engel (26. maaliskuuta 1821, Dresden – 8. joulukuuta 1896) oli saksalainen tilastotieteilijä ja ekonomisti, joka tunnetaan Engelin käyrän ja Engelin lain kehittäjänä. Engelin laki sanoo, että kun kotitalouden tulot kohoavat, ruokamenojen osuus kokonaiskulutuksesta laskee. Luokka:Saksalaiset taloustieteilijät Luokka:Vuonna 1821 syntyneet Luokka:Vuonna 1896 kuolleet
Terpenoidit

Terpenoidit ovat yhdisteryhmä, jota tavataan erityisesti kasveissa. Kasvien terpenoideihin kuuluu rakenteellisesti hyvin vaihtelevia yhdisteitä, jotka voivat olla kasvien primaarisia tai sekundaarisia aineenvaihduntatuotteita. Primaarisiin terpenoideihin luokitellaan muun muassa sterolit, karotenoidit, monet kasvihormonit sekä dolikoleihin, kinoneihin ja proteiineihin sitoutuneet polyprenolit. Primaarisia terpenoideja esiintyy lähes kaikissa kasveissa, mutta sekundaaristen terpenoidien esiintyminen saattaa rajoittua tiukastikin tiettyyn heimoon, sukuun tai jopa lajikkeeseen. Kasveissa esiintyvät aromaattiset eli haihtuvat öljyt koostuvat tavallisesti mono- ja seskviterpeeneistä.Kasviperäiset biomolekyylit - fenoliset yhdisteet ja terpeenit MTT:n julkaisuja == Katso myös == *Terpeenit == Lähteet == == Aiheesta muualla == *IUPAC: Terpenoids Luokka:Terpeenit cs:Izoprenoidy es:Terpenoides it:isoprenoidi